এখন প্রশ্ন হলো, কেন স্বপ্নের বিভিন্ন উপাদান আমাদের কাছে এতো অর্থপূর্ণ মনে হয় তার কোন ব্যাখ্যা এই মডেলগুলো দেয় কি না। কিছু কিছু মডেল স্বপ্ন দেখার প্রক্রিয়ার সাথে স্বপ্নের বিষয়বস্তুর সম্পর্ক নিয়েও আগ্রহী। স্বপ্নের স্মৃতি একীভবন/সংযুক্তকরণ মডেলের কিছু উৎসাহী গবেষক এমনটাও দাবী করেছেন যে স্বপ্নে কি দেখছি আর স্মৃতিতে কি লেখা হচ্ছে তা থেকে স্বপ্ন-দেখা-ব্যক্তির মানসিক অবস্থা বিশ্লেষণে কিছুটা গুরুত্বের দাবী রাখে। প্রশ্ন হলো আমরা এই আলোচনাটাকে কত দূরে নিয়ে যেতে চাই। যদিও ফ্রয়েডীয় মনঃসমীক্ষণ ও ব্যক্তির নিজস্ব আগ্রহের জায়গা থেকে স্বপ্নের বিষয়বস্তুর সত্যিকারের ব্যাখ্যা বা তাৎপর্য কি তা নিয়ে বিশ্লেষণের একটা স্থান রয়েছে। কিন্তু ডেভিড লিনডেনের কোন আস্থা নেই যে কারো স্বপ্নের বিষয়বস্তু থেকে কোন রূপক-অভিধান ঘেঁটে তার মানসিক অবস্থা সম্পর্কে কোন ভালো সিদ্ধান্ত টানা যাবে। তাছাড়া এর পেছনে তেমন কোন জীববৈজ্ঞানিক ভিত্তিও পাওয়া যাচ্ছে না।